ডি উইল্ডে ছায়েস

ডি উইল্ডে ছায়েস (ইংরেজি: দ্য ওয়াইল্ড বিস্টস) নিউ ইয়র্কের একটি প্রাক্তন ধর্মনিরপেক্ষ ইহুদি লেসবিয়ান নারীবাদী দল যারা ইহুদি-বিদ্বেষ এবং মধ্যপ্রাচ্যের রাজনীতি নিয়ে বিশ্লেষণ করত এবং বিভিন্ন প্রতিক্রিয়া দিত। এই দলটি লেসবিয়ান ও নারীবাদী আন্দোলনের ভেতরে ইহুদিবিদ্বেষের বিরুদ্ধে সরব হয় এবং সেইসঙ্গে অ্যান্টি-সায়নিস্ট (ইসরায়েলবিরোধী) আন্দোলনের কিছু দৃষ্টিভঙ্গিরও তীব্র সমালোচনা করে। তারা ইহুদি নারীদের কণ্ঠস্বরকে নারীবাদী রাজনৈতিক পরিসরে দৃঢ়ভাবে প্রতিষ্ঠিত করতে চেয়েছিল এবং সেইসঙ্গে ইসরায়েল ও মধ্যপ্রাচ্য সংক্রান্ত জটিল রাজনীতিকে নারীবাদী দৃষ্টিকোণ থেকে ব্যাখ্যা করার চেষ্টা চালিয়েছিল। Kaye/Kantrowitz, Klepfisz. ‘’The Tribe of Dina: A Jewish Women’s Anthology’’, 1986, , p7Mankiller, Wilma Pearl. The Reader's Companion to U.S. Women's History, Houghton Mifflin, 1998, , p339

 ইতিহাস 
ডি উইল্ডে ছায়েস সংগঠনটির নামকরন হয়েছে একটি ইদ্দিশ শব্দবন্ধ থেকে যার অর্থ হল বন্য পশু। এই সংগঠনের অধিকাংশ সদস্য ছিলেন আশকেনাজি সম্প্রদায়ভুক্ত ইহুদি। তারা বিশ্বাস করতেন যে ইহুদি নারীদের মুক্তির জন্য ইহুদি সম্প্রদায়ের ভেতরে প্রচলিত পিতৃতান্ত্রিক প্রতিষ্ঠানগুলোর বিলুপ্তি প্রয়োজন, এবং সেইসঙ্গে একটি স্বাধীন ইহুদি নারীবাদী পরিকাঠামো গঠন করা আবশ্যক।  গঠনটির প্রতিষ্ঠাতা সদস্যদের মধ্যে ছিলেন মেলানি কে/ক্যান্ট্রোভিৎজ, অ্যাড্রিয়েন রিচ, ইরেনা ক্লেপফিস, এভলিন বেক, গ্লোরিয়া গ্রিনফিল্ড, বারনিস মেনিস, ন্যান্সি কে. বেরানো এবং আরও অনেকে। ডি উইল্ডে ছায়েস ইসরায়েল রাষ্ট্রের অস্তিত্বকে একটি ইহুদি রাষ্ট্র হিসেবে সমর্থন করলেও, তারা ফিলিস্তিনিদের প্রতি ইসরায়েলের নিপীড়ন ও দখলদারিত্বের কঠোর সমালোচনা করতেন।   "জায়োনিজম হল বর্ণবাদ" ইসরায়েলের এই রাষ্ট্রীয় দাবিকে তারা প্রত্যাখ্যান করেছিলেন (তারা আংশিকভাবে দাবি করেছিল যে, ইসরায়েলি ইহুদিদের মধ্যে সিংহভাগ অধিকার করে আছে বিবিধ বর্ণের মানুষ), তারা ইসরায়েলের বামপন্থী সায়নিবাদীদের সঙ্গে নিজেদের সংযুক্ত করতেন এবং মনে করতেন যে, অ্যান্টি-সায়নিবাদ আসলে ইহুদিবিদ্বেষকে আড়াল করার একটি মাধ্যম। 

১৯৮৩ সালে ডি ভিল্ডে চয়েস তার কার্যক্রম স্থগিত করে।  সংগঠনের অন্যতম প্রতিষ্ঠাতা মেলানি কে/ক্যান্ট্রোইটজ এবং অন্যান্য কর্মীরা ইহুদি বামপন্থী মহলে তাদের কাজ চালিয়ে যেতে থাকেন। তারা ইসরায়েল সরকারের নীতির সমালোচনা করতে থাকেন এবং ফিলিস্তিন সংহতির পক্ষে কথা বলেন।

 উত্তরাধিকার 
জয়েস অ্যান্টলারের ইহুদি র‍্যাডিক্যাল ফেমিনিজম: ভয়েসেস ফ্রম দ্য উইমেন'স লিবারেশন মুভমেন্ট  বইটির উপর একটি সম্পূর্ন অধ্যায় ডি উইল্ডে ছায়েস  সংগঠনকে উৎসর্গ করে রচিত হয়েছে।  ১এছাড়াও, ১৯৮২ সালের বিখ্যাত সংকলন নাইস ইহুদি গার্লস -এ ডি উইল্ডে ছায়েস সংগঠনের সমস্ত সদস্যের রচনা অন্তর্ভুক্ত ছিল।   ডি উইল্ডে ছায়েস  নারীবাদী আন্দোলনে উল্লেখযোগ্য প্রভাব ফেলেছিল কিন্তু পরবর্তীতে তারা কিছু বিতর্কের সম্মুখীন হয়। সংস্থার সদস্য ইরেনা ক্লেপফিস পরবর্তীতে এই সংগঠনের সঙ্গে যুক্ত থাকার ব্যাপারে কিছুটা অস্বস্তি প্রকাশ করেন। তিনি মনে করতেন যে, তুলনামূলকভাবে কম পরিচিত হলেও অন্যান্য ইহুদি নারীবাদী সংগঠনগুলি (যেমন জিউস উইমেন'স কমিটি টু এন্ড দ্য অকুপেশন অফ দ্য ওয়েস্ট ব্যাংক) আরও কার্যকর ছিল। 

 তথ্যসূত্র 

বিষয়শ্রেণী:১৯৮২-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:লেসবিয়ান সংগঠন